पाएं अपने शहर की ताज़ा ख़बरें और फ्री ई-पेपरडाउनलोड करें
मध्य अमरीकी देशों के बीच हुए एक समझौते के तहत कोस्टा रिका में फंसे सात हज़ार से अधिक क्यूबाई प्रवासियों को अमरीका जाने की इजाज़त दी जाएगी.
क्यूबा सरकार के अनुसार 14 नवंबर से ही हज़ारों क्यूबाई प्रवासी कोस्टा रिका की सीमा पर रह रहे हैं.
उन्हें एल साल्वाडोर से हवाई मार्ग से लाकर बसों के ज़रिए अमरीका भेजा जाएगा. अमरीकी कानून क्यूबाई प्रवासियों को प्राथमिकता देता है. अगर वह ज़मीनी रास्ते से आते हैं तो उन्हें देश में प्रवेश करने और घुसने और रहने की अनुमति के लिए आवेदन करने दिया जाता है.
जिन लोगों को समुद्र के रास्ते में रोका जाता है, उन्हें \'वेट फुट ड्राई फुट\' नाम की विशेष अप्रवासी नीति के तहत वापस भेज दिया जाता है.
मौजूदा संकट नवंबर में शुरू हुआ जब क्यूबा के नज़दीकी सहयोगी निकारागुआ ने कोस्टा रिका से आने वाले हजारों प्रवासियों को अपने यहां लेने से मना कर दिया था.
जब तक निकारागुआ ने क्यूबा के प्रवासियों को रोका नहीं था तब तक वे कोलंबिया, पनामा और कोस्टा रिका के जरिए सफ़र कर रहे थे. अब उनका ये आवागमन कोस्टा रिका और निकारागुआ के बीच तनाव का कारण बन चुका हैं.
रविवार को वेटिकन सेंट पीटर्स स्कावयर में पोप फ्रांसिस ने भी मध्य अमरीका देशों से इस संकट से निपटने के लिए उदारता दिखाने की अपील की थी.
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn